નડિયાદ શહેરનું નામ સાંભળતાં આપણા સ્મરણ પર કેટલાંક સ્પંદનો સાથે ભાવચિત્રો ખડાં થઈ જાય છે. પ્રથમ નડિયાદ એટલે પુરાણું ‘નટપુર’ જ્યાં નટકલાકારો રહેતા અને તેમની કલા ગુજરાત સહિત સમગ્ર ગુજરાત રાજ્ય અને દેશભરમાં પ્રદર્શિત કરતા. પછી સ્મરણપટ્ટી પર ઉદ્​ભવે સંતશિરોમણિ પ્રાતઃસ્મરણીય, દત્તાત્રેય અવતાર શ્રી સંતરામ મહારાજ અને તેમનું મંદિર, જ્યાં મહારાજશ્રીની અખંડ જ્યોત સાક્ષાત્ પ્રજ્વલિત છે, તેમના ચરણકમળ સદા પાવન કરતાં વિદ્યમાન છે. એ સાથે ઉછાળો મારે ભારતરત્ન લોહપુરુષ સરદાર વલ્લભભાઈ પટેલ, કે જેમનું આ જન્મ અને વિદ્યાસ્થાન છે.